SISB วิ่งฉิว 5% ลุ้นกำไรปี 61 โตแตะ 72 ลบ. รับรายได้ค่าเทอม-ค่าอุปกรณ์การเรียนพุ่ง
SISB วิ่งฉิว 5% ลุ้นกำไรปี 61 โตแตะ 72 ลบ. รับรายได้ค่าเทอม-ค่าอุปกรณ์การเรียนพุ่ง ล่าสุด ณ เวลา 11.45 น. อยู่ที่ระดับ 5.25 บาท บวก 0.25 บาท หรือ 5% สูงสุดที่ระดับ 5.35 บาท ต่ำสุดที่ระดับ 5 บาท ด้วยมูลค่าการซื้อขาย 83.46 ล้านบาท
7 ก.พ. 2562

ผู้สื่อข่าวรายงานว่า ราคาหุ้นบริษัท เอสไอเอสบี จำกัด (มหาชน) หรือ SISB ณ เวลา 11.45 น. อยู่ที่ระดับ 5.25 บาท บวก 0.25 บาท หรือ 5% สูงสุดที่ระดับ 5.35 บาท ต่ำสุดที่ระดับ 5 บาท ด้วยมูลค่าการซื้อขาย 83.46 ล้านบาท

ด้านบล.เอเอสแอล ระบุในบทวิเคราะห์ ว่า SISB มีรายได้ 9 เดือนอยู่ที่ระดับ 690.39 ล้านบาท เพิ่มขึ้น 25.92% จากปีก่อน ทุกประเภทบริการ โดยรายได้ค่าธรรมเนียมทางการศึกษา (มีสัดส่วนรายได้ 97% ของรายได้รวม) รายได้จากการขายอุปกรณ์การศึกษา ขยายตัว 25.12% จากปีก่อน และ 21.79% จากปีก่อนตามลำดับ
โดยการเติบโตของรายได้สอดคล้องกับจำนวนนักเรียนที่เพิ่มขึ้น โดยสิ้นงวดมีอยู่ทั้งสิ้น 2,191 คน เพิ่มขึ้น 12.42% จากปีก่อน จากการเปิดโรงเรียนนานาชาติสิงคโปร์ธนบุรี และมีอัตราค่าบริการการศึกษาเฉลี่ยที่ 0.41 ล้านบาท ต่อคนต่อปี
ด้านต้นทุนแบ่งเป็น ต้นทุนการจัดการศึกษา และต้นทุนการบริหารอาคารและสถานที่ ที่ส่วนใหญ่เป็นค่าเสื่อมราคาและเป็นค่าใช่จ่ายที่คงที่ ส่งผลให้มีกำไรสุทธิ 71.54 ล้านบาท เพิ่มขึ้น 46.64% จากปีก่อน
ส่วนแนวโน้มผลการดำเนินงานมั่นคงจาก Recurring Income และรายได้มีศักยภาพการเติบโต เราประเมินกำไรไตรมาส 4/61 จะขยายตัวจากปีก่อนตามปริมาณนักเรียนที่เพิ่มขึ้น ในขณะที่ต้นทุนส่วนใหญ่เป็นต้นทุนคงที่ คาดส่งให้ Gross Margin สูงขึ้นจาก 38.2% (9 เดือนปี 2561 ที่ 38.8%) ในปี 2561 เป็น 38.5% ในปี 2562
รวมถึงการไม่มีภาระจ่ายดอกเบี้ยราว 30-35 ล้านบาทเนื่องจากการเข้าระดมทุนครั้งนี้ SlSB จะนำเงินที่ได้ไปชำระคืนเงินกู้กับสถาบันการเงินทั้งหมด